Diari Oficial de la Generalitat Valenciana


Sumari del DOGV 7371, del 30-09-2014 (2014/8756)

Notificació d'acceptació de la renúncia dictada en el procediment de declaració d'interés comunitari per a ampliació d'indústria de fabricació d'algeps, a Alacant. Expedient número DIC-08/0318.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8756


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acceptació de la renúncia dictada en el procediment de declaració d'interés comunitari per a ampliació d'indústria de fabricació d'algeps, a Alacant. Expedient número DIC-08/0318. [2014/8756]  
Atés que han resultat infructuoses les gestions realitzades per a efectuar la notificació dirigida a la mercantil Yesos Ibéricos, SA, d'acord amb el que preveu l'article 59.4 de Llei 30/1992, del Règim Jurídic de les Administracions Públiques i del Procediment Administratiu Comú, es notifica per mitjà d'este edicte.  
Acte que es notifica: resolució del cap del Servici Territorial d'Urbanisme.  
Expedient DIC-08/0318. Alacant. Declaració d'interés comunitari per a ampliació d'indústria de fabricació d'algeps, promogut per Yesos Ibéricos, SA.  
El cap del Servici Territorial d'Urbanisme, el dia 15 de gener 2014, va dictar la resolució següent:  
«Vist l'expedient esmentat i sobre la base dels següents antecedents i fonaments:  
  
Antecedents de fet  
Primer. Amb data 10 de juliol de 2008, va tindre entrada al Servici Territorial d'Urbanisme de la Conselleria d'Infraestructures, Territori i Medi Ambient la solicitud d'informe final de l'autorització ambiental integrada a la qual es va adjuntar documentació, en relació amb la declaració d'interés comunitari per a instalació d'ampliació d'indústria de fabricació d'algeps a les parceles 16, 17 i 18 del polígon 21 i 167 i 168 del polígon 22 d'Alacant, en terrenys classificats pel planejament vigent al municipi com a sòl no urbanitzable.  
Segon. Després de la tramitació oportuna de l'expedient i de reiterats requeriments d'esmena de deficiències, amb data 8 de novembre de 2013 se li va advertir que en data 23 de juliol de 2013 se li havia remés l'informe desfavorable de la Diputació d'Alacant de data 8 de juliol de 2013 perquè en el termini de 15 dies aportara la documentació necessària o esmenara les deficiències que s'hi assenyalaven sense que fins al dia de la data constara en este servici el compliment del requeriment esmentat, i per això, després de transcorreguts tres mesos, es produiria la caducitat del procediment.  
Tercer. Amb data 27 de desembre de 2013 s'ha rebut al Registre de la Conselleria d'Infraestructures, Territori i Medi Ambient un escrit firmat per Carlos Lillo Polo, en representació de Yesos Ibéricos, SA, en el qual exposa que «després d'innumerables posicions de l'expedient derivades de la dificultat d'este, el 10 d'octubre de 2012 es rep l'acord d'admissió a tràmit de l'expedient DIC 08/0318, com a pas previ a l'obtenció de l'autorització ambiental. Després d'haver transcorregut un temps considerable sense obtenció de l'AAI, a la qual cosa se suma l'especial conjuntura econòmica en què es troba el sector en què s'exercix l'activitat, la direcció de l'empresa ha decidit clausurar la indústria i el cessament de l'activitat a final de l'actual exercici. En virtut d'això, solicite que es tinga per presentat este escrit i valga com a renúncia als tràmits iniciats i relacionats amb l'expedient esmentat i que es procedisca a arxivar-lo, sobre la base de les seues consideracions, i que, si és el cas, s'impulsen els tràmits oportuns per a arxivar-lo de manera definitiva.  
  
  
Fonaments jurídics  
Primer. De conformitat amb el que disposa l'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot interessat podrà desistir de la seua solicitud o, quan això no estiga prohibit per l'ordenament jurídic, renunciar als seus drets. Per la seua banda, l'article 91 de la llei esmentada disposa que l'Administració acceptarà íntegrament el desistiment o la renúncia i declararà conclús el procediment llevat que hi compareguen tercers interessats i n'insten la continuació.  
  
Segon. El Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat, establix que correspon al cap del servici territorial competent en matèria d'urbanisme resoldre sobre la renúncia de les solicituds d'interés comunitari.  
  
En vista dels antecedents fàctics i fonaments jurídics exposats, resolc:  
  
Únic  
Acceptar la renúncia en el procediment DIC 08/0318 instada per Yesos Ibéricos, SA, i en conseqüència, ordenar l'arxivament de l'expedient.   
  
Contra esta resolució, que no posa fi a la via administrativa, i de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar un recurs d'alçada davant del director general d'Avaluació Ambiental i Territorial, en el termini d'un mes comptat a partir de l'endemà de la data de recepció d'esta notificació. Tot això sense perjuí que es puga exercir qualsevol altre recurs o acció que es crega oportú».  
  
  
Alacant, 20 d'agost de 2014.- El director general d'Avaluació Ambiental i Territorial: Juan Manuel Giner Corell.